ചക്കരക്കല്ലില് വീട് കുത്തിത്തുറന്ന് കവര്ച്ച ചക്കരക്കല്: ചക്കരക്കല് ചൂളയില് വീട് കുത്തിത്തുറന്ന് പതിനാലര പവന് സ്വര്ണാഭരണങ്ങള് കവര്ന്നു. ചൂളയിലെ ആമിന മന്സിലില് ടി.പി.മുഹമ്മദിന്റെ വീട്ടിലാണ് കവര്ച്ച നടന്നത്. കിടപ്പുമുറിയില് അലമാരയില് സൂക്ഷിച്ച ആഭരണമാണ് കവര്ന്നത്. വീട്ടുകാര് ഞായറാഴ്ച വൈകുന്നേരം വീട് പൂട്ടി ബന്ധു വീട്ടിലെ ഒരു ചടങ്ങില് പങ്കെടുക്കാന് പോയിരുന്നു. ഇന്നലെ തിരിച്ചെത്തിയപ്പോഴാണ് മോഷണവിവരം അറിയുന്നത്. വീടിന്റെ മുന്ഭാഗത്തെ ഗ്രില്സിന്റെയും വാതിലിന്റെയും പൂട്ട് പൊളിച്ചാണ് മോഷ്ടാക്കള് അകത്തു കയറിയത്. ചക്കരക്കല് പോലീസ് സ്ഥലത്തെത്തി അന്വേഷണം നടത്തി. കണ്ണൂരില്നിന്ന് ഡോഗ് സ്ക്വാഡും വിരലടയാള വിദഗ്ധരുമെത്തി പരിശോധന നടത്തി.